The Magic Numbers:«The Magic Numbers» 

(Heavenly/EMI) (Kopikontrollert CD) 

Sommerens største overraskelse på Øyafestivalen? 
I et sommerblidt landskap mellom Belle & Sebastian og The Thrills smyger The Magic Numbers - to storebrødre og to lillesøstre - seg inn i øregangene med positivt ladet popmusikk av det mest melodiøse slaget. 
Kvartetten skaper flotte synteser av det beste fra britisk popmusikk - fra Cure-flørten «Love Me Like You» (årets poplåt?) via mer folk-inspirerte «Wheels On Fire» til mer lettbente og soulslentrende «I See You, You See Me» og «Don't Give Up The Fight», som tenderer Teengage Fanclub på sitt beste. 
Deilig sommermusikk! 
